****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**JEDINSTVENI UPRAVNI ODJEL**

**Klasa: 118-04/18-01/2**

**Urbroj: 2198/31-03-18-1**

**Gračac, 1. veljače 2018.**

Temeljem čl. 93. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 3/18), a u skladu s Planom prijma na stručno osposobljavanje za rad bez zasnivanja radnog odnosa u Jedinstveni upravni odjel Općine Gračac u 2018. godini, raspisuje se

**JAVNI POZIV  
za prijam polaznika**

**na stručno osposobljavanje za rad bez zasnivanja radnog odnosa u Jedinstveni upravni odjel Općine Gračac**

na određeno vrijeme, do 12 mjeseci, u punom radnom vremenu.

Radno mjesto: **viši stručni suradnik za računovodstvene poslove**, 1 izvršitelj/ica (ravnopravno m/ž) u Odsjeku za proračun i financije Jedinstvenog upravnog odjela Općine Gračac.

Stručni uvjeti: **magistar ekonomske struke ili stručni specijalist ekonomske struke**.

Ostali uvjeti: uz ispunjen stručni uvjet, javiti se mogu nezaposlene osobe do navršenih 30 godina koje nemaju više od 12 mjeseci staža u zvanju za koje su se obrazovale te prijavljene u evidenciju Zavoda 30 dana.

Kandidati **uz pisanu prijavu** za javni poziv trebaju priložiti:

- životopis,

- dokaz o hrvatskom državljanstvu (preslik osobne iskaznice ili domovnice),

- dokaz o odgovarajućem stupnju obrazovanja i struci (preslik diplome ili potvrde)

- dokaz o postojanju i dužini odnosno nepostojanju radnog staža (potvrdu ili elektronički zapis Hrvatskog zavoda za mirovinsko osiguranje, odnosno iznimno drugi dokaz (može i preslik)

- ukoliko kandidat ima 12 mjeseci ili više evidentiranog staža, dokaz o tome da se ne radi o stažu odnosno iskustvu u zvanju za koje se kandidat obrazovao (preslik)

- potvrdu Hrvatskog zavoda za zapošljavanje o prijavi u evidenciju nezaposlenih ne stariju od 30 dana (može i preslik),

- uvjerenje da se protiv kandidata ne vodi kazneni postupak odnosno da nije pravomoćno osuđen za kaznena djela iz čl. 15 Zakona o službenicima i namještenicima u lokalnoj i područnoj (regionalnoj) samoupravi– ne starije od 6 mjeseci (može i preslik).

Preslike traženih priloga ne moraju biti ovjerene, a osobe su dužne prije sklapanja pisanog ugovora dostaviti na uvid originalne dokumente.

Stručno osposobljavanje za rad obavlja se:

-na temelju pisanog ugovora   
-prema programu stručnog osposobljavanja   
-pod vodstvom mentora.

Izabrani polaznik nije službenik Općine Gračac, ne zasniva radni odnos.

**Polazniku se isplaćuje:**

* novčana pomoć koju isplaćuje Zavod
* trošak polaganja stručnog ispita
* troškovi prijevoza (prema uvjetima HZZ-a, ovisno o udaljenosti, do limita)

Nepotpune i nepravovremene prijave neće se razmatrati.

Po ovom Pozivu ne mora se izvršiti izbor, isti može biti poništen bez navođenja razloga.

Prijave s dokazima o ispunjavanju traženih uvjeta dostavljaju se u roku od 8 dana od dana objave poziva putem HZZ-a na adresu:

**Općina Gračac, Park sv. Jurja 1, 23440 Gračac**

**(javni poziv za stručno osposobljavanje).**

**PROČELNICA:**

**Bojana Fumić, mag. iur.**